Държавен вестник, бр. 76, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  76
„ Г л а в а  т р е т а
ЛИЦЕНЗИИ И РАЗРЕШЕНИЯ ЗА ДЕЙ­
НОСТИ С ИЗТОЧНИЦИ НА ЙОНИЗИРАЩИ 
ЛЪЧЕНИЯ
Раздел I
Основни положения
Чл. 73. (1) За дейности с ИЙЛ се издават 
лицензии и разрешения по чл. 15, ал. 3, т. 2 – 4 
и ал. 4, т. 9 – 11 и 13 ЗБИЯЕ.
(2) Лицензии и разрешения за дейности 
с ИЙЛ не се изискват, когато въз основа на 
критериите, определени с наредбата по чл. 26, 
ал. 3 ЗБИЯЕ, е доказано, че вероятността за 
увреждане на здравето е пренебрежимо мал­
ка. При тези дейности радиационният риск 
е пренебрежимо малък и те не подлежат на 
регулиране по ЗБИЯЕ.
(3) Лицензии и разрешения за дейности с 
ИЙЛ не се изискват и когато е доказано, че 
вероятността за увреждане на здравето е не­
значителна, съгласно критериите, определени 
с наредбата по чл. 26, ал. 3 ЗБИЯЕ. При тези 
дейности радиационният риск е незначите­
лен, но облъчването не може да бъде прене­
брегнато от гледна точка на радиационната 
защита и те подлежат на контрол по ЗБИЯЕ 
по отношение на спазването на изискванията 
за радиационна защита.
(4) Списък на дейностите по ал. 3 е посочен 
в приложение № 2.
(5) Лицензии и разрешения за дейности с 
ИЙЛ не се изискват и когато дейности извън 
списъка по ал. 4 отговарят на съответните 
критерии, определени с наредбата по чл. 26, 
ал. 3 ЗБИЯЕ.
(6) За дейностите по ал. 3 и 5 се подава 
заявление по образец, утвърден от председа­
теля на АЯР, който се произнася писмено по 
заявленията в едномесечен срок.
(7) За дейностите по ал. 5 с ИЙЛ за ме­
дицински цели заявлението се съгласува с 
Министерството на здравеопазването чрез 
Националния център по радиобиология и 
радиационна защита.
(8) Дейностите по ал. 3 и 5 се вписват в 
регистъра по чл. 111, ал. 1, т. 1 като обекти, 
подлежащи на контрол.
Чл. 74. Не се изисква издаване на разре­
шение за временно съхраняване на ИЙЛ, 
които са включени в обхвата на лицензия за 
използване и производство на ИЙЛ.
Чл. 75. (1) За издаване на лицензии и 
разрешения за дейности с ИЙЛ се подава 
заявление по чл. 4, ал. 1.
(2) За издаване на лицензии за дейности с 
ИЙЛ към заявлението по ал. 1 се прилагат 
следните документи, доказващи изпълнение 
на изискванията на чл. 60 ЗБИЯЕ:
1. управленска и организационна структура;
2. декларация или други документи, удос­
товеряващи, че заявителят разполага с дос­
татъчно финансови ресурси, необходими за 
безопасното осъществяване на дейността;
3. акт на заявителя за определяне на пер­
сонала, който извършва дейностите с ИЙЛ, 
и за определяне на отговорните лица за ра­
диационната защита;
4. описание на ИЙЛ и на дейностите, осъ­
ществявани с тях, включително техническа 
документация (обяснителна записка, чертежи, 
схеми, снимки) и сертификати на ИЙЛ, необ­
ходими за оценка на радиационната защита;
5. оценка на очакваните дози на персонала 
при нормални и аварийни условия;
6. описание на използваните средства за 
индивидуална защита, както и на приспо­
собленията и съоръженията, използвани за 
безопасна работа и защита на персонала от 
йонизиращи лъчения; 
7. инструкция за радиационна защита;
8. вътрешен авариен план;
9. експертно заключение за медицинска 
пригодност на персонала за работа в среда 
на йонизиращи лъчения, издадено по реда 
на наредбата по чл. 65, ал. 1, т. 4 от Закона 
за здравето;
10. удостоверения за правоспособност на 
персонала за работа с ИЙЛ, издадени по реда 
на наредбата по чл. 65, ал. 3 ЗБИЯЕ;
11. вътрешни правила и процедури, оп­
ределящи отговорностите и задълженията 
за осигуряване на радиационната защита, 
включително организация на работата;
12. програма за мониторинг на радиацион­
ните характеристики на работната среда и за 
индивидуален мониторинг, включително опи­
сание на използваните технически средства;
13. документ от метрологичен контрол на 
техническите средства, които се използват за 
измерване на радиационните характеристики 
на работната среда; 
14. документ, удостоверяващ, че е осигу­
рен индивидуален мониторинг на персонала 
в съответствие с изискванията на чл. 30 от 
Наредбата за основните норми за радиаци­
онна защита; 
15. анкетен лист по образец, утвърден от 
председателя на АЯР;
16. други документи, които установяват 
съответствието с изискванията за извършване 
на съответната дейност.
(3) За обекти с радиоактивни вещества се 
прилагат и:
1. документ, удостоверяващ, че е осигурена 
физическата защита на обекта, от компетент­
ните органи на Министерството на вътрешните 
работи в предвидените от закона случаи;
2. оценка на количеството и вида РАО, 
които се очаква да се получат за срока на 
лицензията или разрешението, и мерки за 
тяхното безопасно съхраняване и предаване 
за управление на лица, които притежават 
лицензия, издадена по реда на чл. 53 и 54.